"קול העין", תוכנית הרדיו של "העין השביעית" וקול-הקמפוס: גור מגידו על עיתונות אקטיביסטית • גקי חוגי על חופש הביטוי במצרים • משה מורד על העתיד של 88FM על רקע חגיגות ה-20 להקמת התחנה והמשבר ברשות השידור • וגיל שלי על אתר הספורט "דה-באזר"
 התוכנית ה-17 במספר של "קול העין", הפעם בהנחיית איתמר ב"ז ונמרוד הלברטל, נפתחת בשיחה עם כתב "גלובס" גור מגידו, בעקבות כתבה על "עיתונות אקטיביסטית" שפירסם במוסף "פירמה" של העיתון הכלכלי. אחריו משוחחים המנחים עם גקי חוגי, הפרשן לענייני ערבים של גלי-צה"ל, על חופש העיתונות במצרים ועל החיכוכים בין המשטר לתקשורת. בהמשך התוכנית עולה לשידור משה מורד, מנהל תחנת הרדיו הציבורית 88FM, לשיחה לרגל חגיגות 20 שנה להקמת התחנה, הנערכות בצל האי-ודאות בנוגע לגורל רשות השידור ועובדיה. בפינת כלי התקשורת האלטרנטיבי מתארח הפעם גיל שלי מאתר הספורט העצמאי "דה-באזר". "קול העין" היא תוכנית משותפת ל"העין השביעית" ולקול-הקמפוס (106FM), רדיו הסטודנטים של בית-הספר לתקשורת של המסלול האקדמי, המכללה למינהל. את התוכנית מפיקה רתם שרעבי, סטודנטית בבית-הספר לתקשורת של המסלול האקדמי, המכללה למינהל. התוכנית משודרת בקול-הקמפוס 106FM מדי שבוע בימי שלישי בשעה 12:00, וזמינה להאזנה באתר התחנה ובאתר "העין השביעית". 